《赠信民》
宋代·吕本中

五年客符离，端坐受贫病。从来疏出门，今乃懒成性。

官多豪富郎，分明与时竞。取醉不论钱，定无尘生甑。

岂但相娱乐，颇复自贤圣。汪侯虽官居，笑语怯豪横。

折腰众人后，琼林自辉映。背后足官府，眼前谬恭敬。

偷闲过草堂，遣兴眯眼净。虽非醉红裙，清谈却差胜。

秋高数能来，勿厌阻泥泞。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。